3. ΝΟΜΟΘΕΤ. ΔΙΑΤΑΓΜΑ υπ’ αριθ. 3714 της 18/23 Ιουλ. 1957 (ΦΕΚ Α΄ 130) Περί κυρώσεως συμβάσεως εκμισθώσεως του Δημοσίου μεταλλείου Βάβδου-Χαλκιδικής κλπ. Άρθρ.4. …………………………………………………… 2.Πάσαι αι εν παρ. 1 του παρόντος άρθρου απαλλαγαί και ατέλειαι εφαρμόζονται επί πασών των εν Ελλάδι μεταλλευτικών επιχειρήσεων, καταργουμένης της παρ. 1 του άρθρ. 6 του Α.Ν. 1851/1951 ως ούτος εκυρώθη και ετροποποιήθη υπό του Ν.Δ. 2627/1953. Κατά τα λοιπά δια την εφαρμογήν του παρόντος άρθρου ισχύουσι τα εν ταις επομέναις παρ. 2 και 3 του ρηθέντος άρθρ. 6 του Α.Ν. 1851/1951 ως ούτος εκυρώθη και ετροποποιήθη υπό του Ν.Δ. 2627/1953, οριζόμενα. Η ανωτέρω αναφερομένη παρ. 1 άρθρ. 4, δι’ ης αντικαθίσταται η παρ. 2 άρθρ. 20 της κυρουμένης συμβάσεως έχει ούτω: «Τα μηχανήματα, εξαρτήματα, ανταλλακτικά, εργαλεία, εξαιρέσει των αυτοκινήτων, των καυσίμων και των λιπαντικών, άτινα θα εισαγάγη η μισθώτρια εκ του εξωτερικού δια τας ανάγκας των ερευνών της εγκαταστάσεως, των ανανεώσεων αυτών, της εκμεταλλεύσεως του μεταλλείου και του εργοστασίου, της παραγωγής, ενεργείας, της καμινείας, ως και της εν γένει επεξεργασίας των μεταλλευμάτων, απαλλάσσονται κατά την εισαγωγήν και την μεταφοράν των μέχρι του τόπου της χρησιμοποιήσεώς των της πληρωμής παντός φόρου, τέλους, δασμού, εισφοράς ή δικαιώματος υφισταμένων ή μελλόντων υπέρ του Δημοσίου, Δήμων ή Κοινοτήτων, Λιμενικών Ταμείων (πλην των δικαιωμάτων και τελών άτινα καταβάλλονται ως ανταλλάγματα των παρεχομένων υπηρεσιών ή χρήσεως πραγμάτων ως είναι τα λιμενικά δικαιώματα κλπ.) και παντός άλλου Ταμείου ή νομικού προσώπου ή σκοπού». 